Mari Siôn

Llenor o Ddyffryn Ceiriog yw Mari Siôn.

Treuliodd Mari ei phlentyndod yn Nyffryn Ceiriog a'i llencyndod yn ninas Bangor. Wedi graddio mewn Gwleidyddiaeth Ryngwladol a Gwleidyddiaeth y Trydydd Byd ym Mhrifysgol Aberystwyth, aeth ymlaen i dderbyn gradd meistr mewn Gwleidyddiaeth a Chymdeithas Cymru.  Wedi cyfnod yng Nghaerdydd yn gweithio i Blaid Cymru ac RNID Cymru, dychwelodd i Geredigion. Mae bellach wedi ymgartrefu yn Aberystwyth ble mae'n gweithio i Sefydliad Mercator ar gyfer Cyfryngau, Ieithoedd a Diwylliant.

Yn 2004, enillodd Fedal Lenyddol Eisteddfod Genedlaethol yr Urdd Ynys Môn am ei chasgliad o gerddi, Dilyffethair. Ers hynny mae ei cherddi wedi eu cyhoeddi yn Tu Chwith, Golwg a Poetry Wales.  Yn 2010 sefydlodd y blog be di gender yn Gymraeg? a'i nod o greu gofod i fenywod drafod pob agwedd o'u bywydau a hynny mewn cyd-destun ffeministaidd.

Cyhoeddwyd y gyfrol Cyfres Swigod: Ar Binnau gan Wasg Gomer yn 2011.

Cyfeiriadau

Categori:Llenorion Cymraeg
Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru

Categori:Prosiect WiciLlên